Превара за превару/6
ПОЗОРИЈЕ 5.

ДАМЈАН (полако ступа)

Није ни најмаље за оклевање. Ако мој комша нађе празну земљу, јамачно неће остало закопати, то би морао бити сасвим луд. Сад ћу дакле с његовим семеном сејати, а чија ће бити жетва, видићемо. (Затрпава новце.) Све је на свету превара и опсена. Жена се споља кити, да ругобе узнутра покрије. Ко не уме паметно говорити, говори млого. Ко је рад дугове правити, он части и накићене служитеље држи. Ко је рад банкротирати, он најјевтиније еспап продаје. Ко не уме добро радити, он зна добро кудити. Ко је рад знатне дугове правити, он маловажне точно подмирује. Жена крије своје тајне од мужа, муж од жене; а кад се прорачунаду, види се, да су мало — једно другом дужни. — Но канда мој комша опет долази. Да се брже уклоним, јер бн иначе сумњати могао. (Удали се.) 

Превара за превару